b"\n_START_ARTICLE_\nBruno Soriano Llido\n_START_SECTION_\nBiografia\n_START_PARAGRAPH_\n\xc3\x89s un centrecampista que es form\xc3\xa0 en les categories inferiors del Vila-real CF, tot i que al voler viure a casa seva el va portar a deixar el planter del Vila-real CF per passar a treballar en una pedrera i jugar amb l'equip de Regional del seu poble, Artana. Posteriorment fou repescat pel Vila-real CF i va arribar a ser el capit\xc3\xa0 del Vila-real Club de Futbol B amb el qual aconsegu\xc3\xad l'ascens a la Segona divisi\xc3\xb3 B en la temporada 06-07, en la qual altern\xc3\xa0 partits del filial amb convocat\xc3\xb2ries i partits disputats amb el primer equip. Debut\xc3\xa0 amb el primer equip del Vila-real CF l'1 d'octubre de 2006 en un partit disputat a l'ONO Estadi de Palma front al RCD Mallorca i que acab\xc3\xa0 amb el resultat d'1-2 favorable per al Vila-real. La temporada 2007-08 aconsegu\xc3\xad tenir fitxa i dorsal del primer equip. Aquella temporada arrabass\xc3\xa0 el lloc al recent arribat Rio Mavuba en el mig del camp i jug\xc3\xa0 21 partits amb el Vila-real en Lliga, 16 de titular. Des de llavors ja s'ha assentat com a fix en les alineacions del primer equip groguet._NEWLINE_El 5 d'agost del 2010 va ser cridat per primera vegada pel seleccionador espanyol de futbol, Vicente del Bosque, per disputar un partit internacional amb la selecci\xc3\xb3 absoluta._NEWLINE_Just amb la not\xc3\xadcia de la primera convocat\xc3\xb2ria internacional, el mateix dia es fa oficial la seua renovaci\xc3\xb3 del contracte amb el Vila-real CF fins al 2016, el contracte anterior finalitzava el 2012."